Ar bennaenn a zo bet rannadur tiriad Suafrika etre pevar rummad tud : an Dud wenn, ar Vantoued (da lavaret eo ar vorianed), an Hironed hag an Indezidi. Statudoù ha gwirioù disheñvel a oa roet da bep rummad hag dre al lezennoù ne veze ket aotreet an darempredoù boutin etrezo. Difennet e oa groñs an darempredoù revel hag an dimeziñ etre tud disheñvel o rummad ofisiel.  Dre ma oa difennet meur a obererezh dar rummadoù all e oa pal sistem an apartheid lakaat an Dud wenn da vezañ dre al lezenn e penn an holl gevredigezh. Dismantret eo bet ar bolitikerezh pa teuas ar pennoù suafrikan da gompren ne oa ket tu diorren ur vro ha ne veze ket renet hervez soñj ar muiañniver pa oa ar Re wenn ar strollad tud bihannañ. Asantañ a reas ar gouarnamant ma vo nullet tamm ha tamm ar berzioù betek ma vo treuzkaset ar galloud dar strollad politikel Kendalch Broadel Afrikan renet gant Nelson Mandela, prezidant morian kentañ ar vro (1991).  Dre astenn e vez implijet ar ger apartheid evit pep politikerezh tuadur pe diforchidigezh, met arouez ur sistem politikel gouennelour eo da gentañ holl.